Gupta-familie antwoord op beweringsAtul Gupta (Argieffoto) “Hierdie jongste bewerings is net nóg ŉ poging van mededingende faksies in die ANC om politieke punte te probeer aanteken. Enige bewerings dat die Gupta-familie of enige van ons verteenwoordigers enigiemand ŉ pos in die regering aangebied het, is absoluut vals,” lui die verklaring. “Ons daag minister Jonas uit om in ŉ hof en onder eed volledig verslag te doen oor die beweerde ontmoeting. Minister Jonas poog om die aandag af te lei van sy eie verhoudings en praktyke. Ons is vol vertroue dat vrae oor sy eie etiese standaarde aan die lig gebring sal word.” Die Gupta-familie het die verklaring afgesluit deur te sê dat hulle nie verder kommentaar sal lewer oor die “polities gemotiveerde veldtog” teen hulle nie. Dit kom nadat Jonas Woensdag laatmiddag ŉ verklaring uitgereik het waarin hy sê dat die Gupta-familie hom die pos van minister van finansies aangebied het om Nhlanhla Nene te vervang, maar dat hy dit geweier het. Lees meer hier.